ભારતમાં કેન્સરની સ્થિતિ અંગે જણાવતાં અમદાવાદની અપોલો હોસ્પિટલના કેન્સર સ્પેશ્યાલિસ્ટ ડૉ. ભરત પરીખ કહે છે કે, “ભારતમાં પુરુષોમાં ગુટખા,તમાકુ અને ધૂમ્રપાનના સેવનનું પ્રમાણ ઊંચું હોવાથી તેમને મોટાભાગે મોં, ગળા અને ફેફસાંનું કેન્સર થાય છે. જ્યારે સ્ત્રીઓમાં સ્તન કેન્સર અને ગર્ભાશયનું કેન્સર મુખ્ય છે. એમાં પણ શહેરી સ્ત્રીઓમાં સ્તન કેન્સર જ્યારે ગ્રામિણ સ્ત્રીઓમાં ગર્ભાશયનું કેન્સર વધુ જોવા મળે છે. જેની પાછળનું કારણ શહેરોમાં સ્ત્રીઓની બદલાયેલી લાઈફસ્ટાઈલ, મેદસ્વિતા, બેઠાડુ જીવન, કસરતનો અભાવ છે. જેના કારણે સ્તન કેન્સરનું જોખમ ઊભું થાય છે. સામે ગ્રામ્ય સ્ત્રીઓમાં પ્રાઈવેટ પાર્ટની અનિયમિત સફાઈ અને એકથી વધુ વખત થતી પ્રેગ્નન્સીના કારણે ગર્ભાશયના મુખનું કેન્સર થાય છે.”